**HAKIJAN TIEDOT**

|  |
| --- |
| **NIMI:**  |
| **HAKEMUSNUMERO:**  |
| **SÄHKÖPOSTI:**  |
| **PUHELIN:**  |
| **TYÖPAIKKA JA TEHTÄVÄ ORGANISAATIOSSA:**  |

**TUTKIMUSRYHMÄ JOHON HAETAAN:**

Tekniikan ja liiketalouden tutkimusryhmät ja kuvauksen niiden fokusalueista löydät Turun AMK:n [verkkosivuilta](http://www.turkuamk.fi/fi/tutkimus-kehitys-ja-innovaatiot/tutkimusryhmat/#!csrfmiddlewaretoken=X5nPCXVNji4tioUnuGnfQgJQY4QhEeIw&research_categorym2m=2&sort=0). Ole yhteydessä tutkimusryhmän vetäjään jo ennen hakemuksen jättämistä ja selvitä hänen kanssaan onko osaamisesi tutkimusryhmää hyödyntävää ja onko ryhmällä mahdollisuus sillä hetkellä ottaa opiskelijoita. Mukaan pääsemiseksi on hyödyksi, jos sinulla on aiempaa tutkimuskokemusta, hanke­osaamista sekä erittäin hyvät raportointitaidot myös englanninkielisessä toiminta­ympäris­tössä. Ilman etukäteisselvitystä jätetyt hakemukset hylätään.

|  |  |
| --- | --- |
| **Tutkimusryhmän nimi:** |       |

Tutkimusryhmäopinnoissa opiskelevien henkilökohtainen oppimissuunnitelma (HOPS) laaditaan ryhmän käynnissä olevien hankkeiden ja opiskelijan henkilökohtaisten tavoitteiden mukaiseksi. Tulet valmistumaan koulutusohjelmasta, jonka piiriin tutkimusryhmän toiminta kuuluu.

**ENNAKKOTEHTÄVÄ**

Ennakkotehtävä muodostuu kahdesta osatehtävästä: Kirjallisesta motivaatiokirjeestä ja haku­kelpoisuuden antavan aikaisemman korkeakoulututkinnon opinnäytetyön arvosanasta. Liitä hakemukseen erillisenä tiedostona vapaamuotoinen ansioluettelo (CV) (noin yhden sivun tiivistelmä).

**Motivaatiokirje:**

Esittele kirjeen alussa lyhyesti itsesi, aiemmat opintosi sekä työkokemuksesi. Pohdi ja perustele motivaatiotasi hakeutua valitsemaasi tutkimusryhmään. Kerro aiemmasta tutkimus- ja kehittämistehtäväosaamisestasi (TKI), hankeosaamisestasi sekä raportointitaidoistasi. Minkälaisissa TKI-tehtävissä olet ollut mukana ja mitä olet niissä tehnyt? Miksi hakeudut erityisesti TKI-YAMK koulutukseen ja mitä odotuksia sinulla on koulutuksen ja osaamisen suhteen? Kuvaa opintomenestystäsi aiemmissa opinnoissa ja kerro myös opinnäytetyösi tekemisestä, miten siinä onnistuit ja mitä se sinulle merkitsi.

Pohdi kertynyttä työkokemustasi suhteessa aiempiin opintoihisi ja sitä, millainen jatkumo niistä tulevien YAMK-opintojen kanssa muodostuu. Arvioi opiskeluusi liittyviä käytännön ajankäyttö- ym. resursseja. Onko tavoitteenasi kokopäiväinen vai osa-aikainen opiskelu? Millä tavoin työnantajasi ja työyhteisösi sitoutuvat tukemaan opintojasi? Minkälaisia ajatuksia ja ideoita sinulla on kehittämis­tehtävästä (opinnäytetyö) ja miten näet sen liittyvän hakemasi tutkimusryhmän tavoitteisin? Mitä osaamista, ajatuksia tai verkostoja sinulla on, jotka tuovat lisäarvoa tutkimusryhmän toimintaan?

**Motivaatiokirje (tekstin tulee mahtua annettuun tilaan, yksi sivu)**

**Opinnäytetyön arvosana (tarkastetaan haastattelun yhteydessä):**

|  |  |
| --- | --- |
| Aikaisemman korkeakoulututkinnon opinnäytetyön nimi | Arvosana |
|       |       |

**Palautus:**

Ennakkotehtävä ja sitä täydentävä ansioluettelo palautetaan e-lomake-järjestelmän kautta osoitteessa: <https://turkuamk.e-lomake.fi/lomakkeet/282/lomake.html>

Tämän lomakkeen ensimmäisellä sivulla kysytyn hakemusnumeron saat sen jälkeen, kun olet jättänyt hakemuksen Opintopolkuun.

Hakemuksia voi jättää jatkuvasti ja ne käsitellään 30 päivän kuluessa hakemuksen jättämisestä. Joulukuussa ja kesä-elokuussa hakemuksia ei käsitellä, vaan ne siirtyvät seuraavaan käsittely­kuukauteen. Tieto opiskelijavalinnasta tulee hakijan sähköpostiin.

Mikäli hakuun liittyen on kysyttävää, ole tarvittaessa yhteydessä Turun ammattikorkeakoulun hakijapalveluihin (hakijapalvelut@turkuamk.fi).

**Arviointiperusteet:**

Esseen jäsentely ja sisältö vaikuttavat arviointiin. Arvioinnissa painotetaan lisäksi kehittämistehtävän kuvausta.